wickkiey/tamil-wikipedia-chunked huggingface dataset:
# இரினா சிலிக்

## வாழ்க்கை வரலாறும் தொழிலும்

இரினா சைலிக் உக்ரைன் நாட்டின் கியேவில் பிறந்தார். கியேவில் உள்ள திரையரங்கு, ஒளிப்பதிவு, தொலைக்காட்சிகான தேசிய பல்கலைக்கழகத்தில் இவான் கார்பென்கோ-கேரி சும்மா கம் லாட் என்ற பெயரில் பட்டம் பெற்றார். அதன் பிறகு தற்போதுவரை இரினா திரைப்பட இயக்குநர் மற்றும் திரைக்கதை எழுத்தாளராக பணிபுரிந்து வருகிறார். மேலும் பெரும்பாலும் விருது பெற்ற படங்களான " தி எர்த் ஈஸ் புலூ ஏஸ் ஆன் ஆரஞ்சு " (பூமி ஒரு ஆரஞ்சு போல நீலமானது) , " ராக் , பேப்பர் , கிரானைட் " (பாறை, காகிதம், கையெறி குண்டு), " இன்விசிபல் பட்டாலியன் (கண்ணுக்கு தெரியாத பட்டாலியன்) போன்றவற்றில் பணிபுரிந்துள்ளார்.  
மேலும், சைலிக் பல நூல்களை (கவிதை, உரைநடை, குழந்தைகளுக்கான புத்தகங்கள்) எழுதியுள்ளார். இவரது சில படைப்புகள் ஆங்கிலம், ஜெர்மன், பிரஞ்சு, போலந்து, லிதுவேனியன், செக், ருமேனியன், கற்றலான், ஸ்வீடிஷ், கிரேக்கம், இத்தாலியன், டேனிஷ் ஆகிய மொழிகளில் மொழிபெயர்க்கப்பட்டுள்ளன . ஜீப்ரா கவிதை திரைப்பட விழா , லெட்பரி கவிதை விழா , போசிஃபெஸ்டிவல் பெர்லின் , விலெனிகா சர்வதேச இலக்கிய விழா போன்ற பல்வேறு சர்வதேச இலக்கிய விழாக்கள் , பிராக், வியன்னா, லீப்ஜிக், பிராங்பேர்ட், வில்னியஸ் போன்ற பிற புத்தகக் கண்காட்சிகள் மற்றும் நிகழ்வுகளில் இடங்களில். போன்ற பல்வேறு சர்வதேச இலக்கிய விழாக்கள் மற்றும் நிகழ்வுகளில் கௌரவிக்கப் பட்டுள்ளது.  
2020 நவம்பரில் உக்ரேனிய ஜனாதிபதி வலோதிமிர் செலேன்சுக்கி இவருக்கு உக்ரைனின் சிறந்த கலைஞர் என்ற பட்டத்தை வழங்குவதாக அறிவிக்கபட்டது. சில நாட்களுக்குப் பிறகு, உக்ரைன் ஜனாதிபதி அலுவலகத்தின் அதிகாரப்பூர்வ இணையதளத்தில் இருந்து சிலிக்கிற்கு பட்டம் வழங்கிய ஆணை நீக்கபட்டது.  
ஐரினா சிலிக் தனது குடும்பத்துடன் கியேவில் வசிக்கிறார். இந்த நேரத்தில், இரினாவின் கணவரான எழுத்தாளர் ஆர்டெம் செக் உக்ரேனிய ஆயுதப்படையில் பணியாற்றி வருகிறார். இரினாவும் இவர்களது மகன் ஆண்ட்ரியும் (2010 இல் பிறந்தவர்) கியேவில் தங்கியுள்ளனர்.<sup>&#x5B;*<span title="This claim needs references to reliable sources. (October 2023)">மேற்கோள் தேவை</span>*&#x5D;</sup>
# இரினா சிலிக்

## திரைப்படங்கள்

- *Rock. Paper. Grenade* ("Я і Фелікс"; fiction film, 90'). இந்தப் படம் 2022 இல் வார்சா திரைப்பட விழாவில் திரையிடப்பட்டது).
- *The Earth Is Blue as an Orange* (Земля блакитна, ніби апельсин; documentary film, 74', 2020). இந்தத் திரைப்படம் 2020 சன்டான்ஸ் திரைப்பட விழாவில் திரையிடப்பட்டது. அங்கு "இயக்குதல் விருது: உலக சினிமா ஆவணப்படம்" என்ற விருதைப் பெற்றது. இப்படத்தின் ஐரோப்பிய பிரீமியர் 2020 பெர்லின் சர்வதேசத் திரைப்பட விழாவில் நடைபெற்றது. மேலும், Docudays UA சர்வதேச மனித உரிமைகள் ஆவணத் திரைப்பட விழா 2020இல் இரண்டு முக்கிய விருதுகளைப் பெற்றது. அதிகாரப் பூர்மவாக நியூயார்க் நவீனக்கலை அருங்காட்சியகத்துக்குத் தேர்ந்தெடுக்கப்பட்டது. மேஉம் இப்படம் கோபன்ஹேகன் சர்வதேச ஆவணப்பட விழா, ஹாட் டாக்ஸ் கனடியன் சர்வதேச ஆவணப்பட விழா, கிளீவ்லேண்ட் சர்வதேச திரைப்பட விழா, தெசலோனிகி ஆவணப்பட விழா, இசட்.ஐ.என்.இ.பி.ஐ - சர்வதேச ஆவணப்படம் மற்றும் பில்பாவோவின் குறும்பட விழா போன்ற 100க்கும் மேற்பட்டவை சர்வதேச திரைப்பட விழாக்களில் திரையிடப்பட்டது.
- *Tayra* ("Тайра"; short documentary film, 10', 2017) and *Kid* ("Малиш"; short documentary film, 15', 2017) for the cinema-almanac "Invisible Battalion".
- *Home* (Дім; short fiction film). 12', 2016. ஒடேசா சர்வதேச திரைப்பட விழாவில் விருது பெற்றது (உக்ரைன், 2016).
- *Commemoration* (Помин; short fiction film). 24', 2012. மோலோடிஸ்ட் சர்வதேச திரைப்பட விழாவில் எக்குமெனிகல் ஜூரியின் பரிசு பெற்றது
- *Blue Hour* (Вдосвіта; short fiction film). 10', 2008.
# இரினா சிலிக்

## வெளியீடுகள்

### கவிதைகள்

- *Depth of Field* (Глибина різкості; collection of poems), 2016.
- *Qi* (Ці; collection of poems), 2007.
# இரினா சிலிக்

## வெளியீடுகள்

### உரைநடை

- *Red Marks on Black* (Червоні на чорному сліди; short story collection), 2015.
- *Birthmarks* (Родимки; short story collection), 2013.
- *The Day After Yesterday* (Післявчора; novel), 2008.
# இரினா சிலிக்

## வெளியீடுகள்

### சிறுவர் நூல்கள்

- *The City-tale of One’s Friendship* (МІСТОрія однієї дружби; children’s adventure novel), 2016.
- *Such an interesting life* (Таке цікаве життя; children’s book), 2015.
# ஆங் துவா கிராமம்

**ஆங் துவா கிராமம்** (ஆங்கிலம்: *Hang Tuah Village*; மலாய்: *Perkampungan Hang Tuah*; சீனம்: 汉都亚村) என்பது மலேசியா, மத்திய மலாக்கா மாவட்டம், மலாக்கா மாநகருக்கு அருகில் கம்போங் டூயோங் (*Kampung Duyong*) அமைந்துள்ள ஒரு கிராமப் பகுதியாகும்.  
இந்தக் கிராமம் 9 ஆகஸ்டு 2013-இல் பொதுமக்களுக்கு திறக்கப்பட்டது. இங்கு ஆங் துவா மையம், ஆங் துவா கிணறு, மலாய் பாரம்பரிய உடைகள் மற்றும் பாத்திக் ஆடை ஆபரணங்களின் காட்சியகம் போன்றவற்றைக் கொண்டுள்ளது.
# ஆங் துவா கிராமம்

## பொது

10.4 எக்டேர் பரப்பளவில் பரவியுள்ள இந்தக் கிராமம் 15-ஆம் நூற்றாண்டில் சுல்தான் மன்சூர் ஷா ஆட்சியின் போது மலாக்காவில் வாழ்ந்த ஒரு போர்வீரரின் நினைவாக உருவாக்கப்பட்ட கிராமம் ஆகும்.  
செஜாரா மெலாயு எனும் மலாய் இலக்கிய மரபு நூலின்படி, அவர் ஒரு சிறந்த கடல் தளபதி; ஓர் அரசதந்திரி; மற்றும் சிலாட் எனும் மலாய் தற்காப்புத் துறையின் விற்பனர் என்றும் கூறப்படுகிறது.  
ஆங் துவா மலாய் இலக்கியத்தில் மிகவும் புகழ்பெற்ற போர்வீரராக அறியப்படுகிறார். மலாக்கா புராணக் கதைகளின் படி, ஆங் துவா தம் நான்கு தோழர்களான ஆங் கஸ்தூரி, ஆங் ஜெபாட், ஆங் லெக்கிர் மற்றும் ஆங் லெக்கியூ ஆகியோருடன் மலாக்காவில் புகழ்பெற்ற தற்காப்புக் கலை ஆசிரியரிடம் சீலாட் தற்காப்புக் கலையைக் கற்றுக் கொண்டதாக அறிஅயப்படுகிறது
# காலியம் அசிட்டேட்டு

**காலியம் அசிட்டேட்டு** (*Gallium acetate*) என்பது Ga(CH<sub>3</sub>COO)<sub>3</sub> என்ற மூலக்கூற்று வாய்ப்பாட்டை கொண்டிருக்கும் ஒரு கனிமச் சேர்மம் ஆகும். காலியம் நேர்மின் அயனிகள் மூன்றும் அசிட்டேட்டு எதிர்மின் அயனிகள் மூன்றும் சேர்ந்து இச்சேர்மம் உருவாகிறது. காலியம் அசிட்டேட்டு சேர்மத்தில் காலியம் +3 என்ற ஆக்சிசனேற்ற நிலையில் உள்ளது. சுருக்கமாக இது GaAc என்ற வாய்பாட்டாலும் குறிக்கப்படுவது உண்டு. காலியம் நீரில் மிதமாகக் கரைகிறது. சுமார் 70 பாகை செல்சியசு வெப்பநிலை வரை சூடாக்கப்படும் போது காலியம் ஆக்சைடாக சிதைகிறது. மற்ற அசிடேட்டு சேர்மங்களைப் போலவே, காலியம் அசிடேட்டும் அதி-தூய்மையான சேர்மங்கள், வினையூக்கிகள் மற்றும் நானோ அளவிலான பொருட்கள் தயாரிப்பதற்கான ஒரு நல்ல முன்னோடி சேர்மமாகும்.. கால்சியம் குளோரைடு மற்றும் மெக்னீசியம் குளோரைடு போன்ற குளிரூட்டும் சேர்மங்களுக்கு மாற்றாகக் காலியம் அசிடேட்டு கருதப்படுகிறது.
# காலியம் அசிட்டேட்டு

## தயாரிப்பு

அசிட்டிக் அமிலமும் காலியம் ஆக்சைடு அல்லது காலியம் ஐதராக்சைடும் வினைபுரிந்து நடுநிலையாக்கல் வினையின் மூலமாக காலியம் அசிட்டேட்டு உருவாகிறது.  
:6CH<sub>3</sub>COOH + Ga<sub>2</sub>O<sub>3</sub> → 2Ga(CH<sub>3</sub>COO)<sub>3</sub> + 3H<sub>2</sub>O  
:3CH<sub>3</sub>COOH + Ga(OH)<sub>3</sub> → Ga(CH<sub>3</sub>COO)<sub>3</sub> + 3H<sub>2</sub>O  
அசிட்டிக் அமிலத்தில் காலியம் சேர்த்து பல வாரங்களுக்கு மீள் கொதிப்புக்கு உட்படுத்தினாலும் காலியம் அசிடேட்டை உற்பத்தி செய்யலாம்.
# காலியம் அசிட்டேட்டு

## பயன்கள்

மூளைக்கட்டியை படமெடுக்க காலியம் அசிட்டேட்டு பயன்படுத்தப்படுகிறது. கதிரியக்ககாலியம்-அசிட்டைலசிட்டொனேட்டு பிசு(தயோசெமிகார்பசோன்) அணைவுச் சேர்மத்தை உருவாக்கவும் இது பயன்படுத்தப்படுகிறது.
# காட்சில்லா

**காட்சில்லா** (Godzilla) (சப்பானிய மொழி: γογρα, Gojira) என்பது ஒரு கற்பனையான மிருகம் ஆகும். இது சப்பானில் *கைஜு* எனப்படும் ஓரு பழங்கால மிருகங்களை பற்றிய கற்பனை கதை தொடரில் இருந்து வருவதாகும். இந்த கதாபாத்திரம் 1954 ஆம் ஆண்டு இஷிரோ ஹோண்டா இயக்கிய திரைப்படத்தில் முதன் முதலாக அறிமுகப்படுத்தப்பட்டது. இந்த கதாபாத்திரம் பின்னர் ஒரு சர்வதேச கலாச்சார சின்னமாக மாறி பல்வேறு ஊடகங்களில் தோன்றியது. காட்சில்லாவை மையமாக கொண்டு ஏறத்தாழ 33 சப்பானிய திரைப்படங்கள், ஐந்து அமெரிக்க திரைப்படங்கள் மற்றும் ஏராளமான கணினி விளையாட்டுகள், நாவல்கள், வரைகதைகள், புத்தகங்கள் மற்றும் தொலைக்காட்சி நிகழ்ச்சிகள் வெளிவந்துள்ளன. காட்சில்லாவை *அரக்கர்களின் அரசன்* (கிங் ஆப் தி மான்ஸ்டர்ஸ்) என்று அழைக்கின்றனர், இந்த பெயர் முதன் முதலில் 1956 ஆம் ஆண்டு வெளிவந்த அதே பெயரை கொண்ட சப்பானிய திரைப்படத்தில் இருந்து தோன்றியது.  
காட்சில்லா என்பது வரலாற்றுக்கு முந்தைய காலத்தை சேர்ந்த ஓரு ஊர்வன வகையை சேர்ந்த ஓர் உயிரினமாக சித்தரிக்கப்படுகின்றது. பல ஆண்டுகளாக உறங்கிக்கொண்டிருந்த இந்த உயிரினம் அணுகுண்டு சோதனைகளின் விளைவாக வெளியிடப்பட்ட கதிரியத்தினால் விழித்தெழுந்து பலம் பெற்றது. 1945 ஆம் ஆண்டு அமெரிக்கா சப்பானின் ஹிரோஷிமா மற்றும் நாகசாகி மீது அணுக்கரு ஆயுதங்களை கொண்டு தாக்குதல் நடத்தியது. இந்த தாக்குதலின் நினைவுகள் சப்பானிய கதைகளில் காட்சில்லா உருவாக ஒரு காரணமாக இருந்திருக்கலாம். மேலும் சப்பானில் பொதுவாக காட்சில்லா அணு ஆயுதங்களுக்கான ஓர் உருவகமாக கருதப்பட்டது. கதைகளில் எப்படி தூங்கிக்கொண்டிருந்த காட்சில்லா எழுந்து வந்து சப்பானில் சேதம் விளைவித்ததோ, அதே போல் அமெரிக்கா சப்பானில் சேதம் விளைவித்ததாகவும், இந்த "மாபெரும் மிருகம்" அமெரிக்காவின் உருவகம் என்றும் சப்பானிய மக்கள் கருதுகின்றனர். ஆராம்ப கட்டத்தில் காட்சில்லா ஒரு வில்லனாக சித்தரிக்கப்பட்டாலும், பின்னர் திரைப்படத் தொடர் விரிவடையும் போது, சில கதைக்களங்களில் காட்சில்லா ஒரு மிதமான மிருகமாகவும், சில சமயங்களில் இது மற்ற கொடிய மிருகங்களுடன் போராடி உலகை காக்க உதவி செய்யும் நல்ல மிருகமாகவும் காட்சி படுத்தப்பட்டது. பொதுவாக காட்சில்லா பற்றிய சப்பானிய திரைப்படங்கள் சப்பான் மக்களின் எதிர்காலத்தை பற்றிய அக்கறையின்மை, வரலாற்றை பற்றிய அறியாமை, மனித செயல்களால் பெருகும் இயற்கைப் பேரழிவுகள் உள்ளிட்ட பல வேறுபட்ட கருப்பொருட்கள் மற்றும் வர்ணனைகளைக் உள்ளடக்கியிருக்கின்றன.  
திரைப்படங்கள் மற்றும் வரைக்கதைகளில் காட்சில்லா பல துணை கதாபாத்திரங்களுடன் தோன்றுகிறது. பொதுவாக இது பல திரைப்படங்களில் சப்பானிய தற்பாதுகாப்புப் படைகளுடன் மோதுவது போல் சித்தரிக்கப்படுகின்றது. இது மேலும் மனிதர்கள் மட்டுமல்லாமல் கிகன், கிங் கிடோரா மற்றும் மெக்காகாட்சில்லா உள்ளிட்ட பல மிருகங்களுடன் போராடுவதாக சித்தரிக்கப்படுகின்றது. கதைகளில் அங்குவைரசு, மோத்ரா மற்றும் ரோடான் போன்ற உயிரினங்கள் காட்சில்லாவுடன் இணைந்து போராடுகின்றன. காட்சில்லா சூனியர் மற்றும் மினில்லா போன்ற உயிரினங்கள் காட்சில்லாவின் சந்ததிகளாக சித்தரிக்கப்படுகின்றன. மேலும் கிங்காங் மற்றும் அவென்ஜர்ஸ் போன்ற பல்வேறு மார்வெல் காமிக்ஸ் கதாபாத்திரங்களுடனும் கிளை கதைகளில் காட்சில்லா தோன்றுகிறது.
# காட்சில்லா

## தோற்றம்

இந்த கதாபாத்திரம் 1954 ஆம் ஆண்டு இஷிரோ ஹோண்டா இயக்கிய திரைப்படத்தில் முதன் முதலாக அறிமுகப்படுத்தப்பட்டது. இந்த கதாபாத்திரம் பின்னர் ஒரு சர்வதேச கலாச்சார சின்னமாக மாறி பல்வேறு ஊடகங்களில் தோன்றியது. காட்சில்லாவை மையமாக கொண்டு ஏறத்தாழ 33 சப்பானிய திரைப்படங்கள், ஐந்து அமெரிக்க திரைப்படங்கள் மற்றும் ஏராளமான கணினி விளையாட்டுகள், நாவல்கள், வரைகதைகள் புத்தகங்கள் மற்றும் தொலைக்காட்சி நிகழ்ச்சிகள் வெளிவந்துள்ளன. காட்சில்லாவை *அரக்கர்களின் அரசன்* (கிங் ஆப் தி மான்ஸ்டர்ஸ்) என்று அழைக்கின்றனர், இந்த பெயர் முதன் முதலில் 1956 ஆம் ஆண்டு வெளிவந்த அதே பெயரை கொண்ட சப்பானிய திரைப்படத்தில் இருந்து தோன்றியது.
# காட்சில்லா

## பெயர்க்காரணம்

காட்சில்லாவின் முதல் திரைப்படத்தை உருவாக்கும் செயல்முறை விரிவாக பதிவு செய்யப்பட்டிருந்தாலும், இதற்கு இந்த பெயர் எப்படி சூட்டப்பட்டது என்பது பற்றிய தெளிவான ஆதாரங்கள் இல்லை. பரவலாக ஏற்றுக்கொள்ளப்பட்ட காரணம் பின்வருமாறு விவரிக்கப்படுகின்றது. காட்சில்லா பற்றிய முதல் திரைப்படத்தின் தயாரிப்பாளர் டோமோயுகி தனகா இந்த உயிரினத்துக்கு டோகோவின் திரையரங்கின் பிற்காலத் தலைவரான சிரோ அமிகுராவின் புனைபெயரிலிருந்து *கோஜிரா* என்ற பெயரை எடுத்ததாக அறியப்படுகின்றது. அமிகுரா பொதுவாக "கோஜிரோ" என்று அழைக்கப்பட்டார் ("கோரிரா" என்றால் பெரிய கொரில்லா குரங்கு மற்றும் *குஜிரோ* என்றால் பெரிய திமிங்கலம் என்று சப்பானிய மொழியில் பொருள் தரும்). இது அமிகுராவின் உடல் வாகு மற்றும் அவருடைய திமிங்கில இறைச்சி மீதான விருப்பம் ஆகியவையை குறிப்பதாக இருந்தது. இந்த ஒத்த கருத்தை இயக்குநர் இஷிரோ ஹோண்டா, முதன்மை தயாரிப்பாளர் தனகா, சிறப்பு விளைவுகள் இயக்குநர் ஈசி சுபுராயா, தயாரிப்பாளர் இசிரோ சாட்டோ மற்றும் தயாரிப்புத் தலைவர் இவோ மோரி ஆகியோர் கூறியுள்ளனர்.
# காட்சில்லா

## பெயர்க்காரணம்

### பண்புகள்

திரைப்படங்களின் சூழலில், காட்சில்லாவின் தோற்றம் பலவிதமாக வேறுபடுகின்றது. ஆனால் இது பொதுவாக அணு கதிர்வீச்சால் விழித்தெழுந்து அதிகாரம் பெற்ற ஒரு மகத்தான, வரலாற்றுக்கு முந்தைய காலத்தை சேர்ந்த கடல் உயிரினமாக சித்தரிக்கப்படுகிறது. ரே ஆரிகவுசன் ஒரு திரைப்படத்திற்காக உருவாக்கிய கற்பனையான *ரெடோசாரரஸ்* என்ற தொன்மாவை (டைனோசர்) அடிப்படியாக கொண்டு காட்சில்லாவின் கதாபாத்திர வடிவமைப்பு உருவாக்கப்பட்டது. இது இரு கால்களை கொண்டு செங்குத்தான நிற்க வல்லது. மேலும் இது ஒரு தொன்மாவை போன்ற செதில்கள் மற்றும் தோல் அமைப்புடன், கனத்த தசைகளை கொண்ட மானிட கைகளுடன், ஒரு நீண்ட கனத்த வாளுடன் சித்தரிக்கப்படுகின்றது. அணுகுண்டுடன் இந்த உயிரினத்தை உருவகப்படுத்த, இதன் தோல் அமைப்பு ஹிரோஷிமாவில் அணுக்கரு ஆயுத தாக்குதலில் உயிர் பிழைத்தவர்களில் உடம்புகளில் காணப்படும் தழும்புகளை மையமாக கொண்டு சித்தரிக்கப்பட்டது. இது அடிப்படை வடிவமைப்பில் ஓர் ஊர்வன தோற்றம் கொண்டு நிமிர்ந்த தோரணையில் காட்டப்பட்டாலும், வரைக்கதைகளில் இது பல்வேறு தோற்றங்களை கொண்டிருக்கின்றது. வரைகதைகளில் பொதுவாக இவை ஒரு பச்சை நிற பள்ளி போன்ற உயிரினமாக சித்தரிக்கப்படுகிறது.  
சப்பானிய திரைப்படங்களில் இதன் பாலினம் என்னவென்று என்று கூறப்படவில்லை. பொதுவாக காட்சில்லா அஃறிணையிலும், பாலின வேறுபாடு இல்லாத பிரதிபெயர்களை கொண்டும் குறிப்பிடப்படுகின்றது. அதே நேரத்தில் ஆங்கில பதிப்புகளில், இது வெளிப்படையாக ஒரு ஆண் என்று விவரிக்கப்படுகிறது. ஒரு புத்தகத்தில், இதை உருவாக்கியவர்களில் ஒருவரான டோமோயுகி தனகா இது அநேகமாக ஒரு ஆண் என்று கூறினார். 1998 ஆம் ஆண்டு வெளியான திரைப்படத்தில், இது ஆண் என்றும் ஆனால் இது முட்டையிட வல்லது எனவும் சித்தரிக்கப்பட்டுள்ளது.
# காட்சில்லா

## பெயர்க்காரணம்

### பண்புகள்

#### திறன்கள்

காட்சில்லாவின் முதன்மையான ஆயுதம் அதன் "அணு வெப்ப கற்றுகள்" ("அணு சுவாசம்" என்றும் அழைக்கப்படுகிறது) ஆகும். அணுசக்தி மூலம் அதன் உடலுக்குள் இதை உருவாக்கி மின்காந்த சக்தியைப் பயன்படுத்தி செறிவூட்டி சீரொளி போன்ற உயர் வேக ஏவுகணையை போல நீல அல்லது சிவப்பு கதிரியக்க கற்றை வடிவத்தில் அதன் தாடைகளிலிருந்து கட்டவிழ்த்து விடுகிறது. காட்சில்லாவிற்கு அபரிமிதமான உடல் வலிமை மற்றும் தசைத்திறன் இருப்பதாகக் காட்டப்பட்டுள்ளது.  
காட்சில்லா நீர்நிலைகளில் வாழக்கூடியது. இது இடம்பெயரும் போது பூமியின் நீர்க்கோளத்தை கடந்து செல்வதற்கு ஏதுவாக துளை வடிவ செவுள்கள் கொண்டு நீருக்கடியில் சுவாசிக்கிறது. இது நீர்நில மற்றும் நிலப்பரப்பு ஊர்வனவற்றின் இடைநிலை வடிவமாக விவரிக்கப்பட்டுள்ளது. காட்சில்லாவுக்கு பெரும் உயிர்சக்தி இருப்பதாகக் படங்களில் காட்டப்படுகின்றன. இதன் கரடுமுரடான தேகம் மற்றும் மீளுருவாக்கம் செய்யும் திறன் காரணமாக இது வழக்கமான ஆயுதங்களுக்கு எதிராக இயற்கையான எதிர்ப்பு சக்தி கொண்டது. மேலும் அணு வெடிப்பில் இருந்து தப்பியதன் விளைவாக, இதை அணு சக்தியால் அழிக்க முடியாது. இதன் உடலில் ஒரு மின்காந்த துடிப்புகளை உற்பத்தி செய்யும் உறுப்பைக் கொண்டுள்ளது. மேலும் இது ஒரு சமச்சீரற்ற உடற்கவசத்தை கொண்டுள்ளது. பொதுவாக இதை உறுப்பு மறுசுழற்சி செய்யும் குறுகிய காலத்தைத் தவிர மற்ற காலத்தில் தாக்கி அழிப்பது கடினமானதாகும். திரைப்படங்கள், தொலைக்காட்சி நிகழ்ச்சிகள், வரைக்கதைகள் மற்றும் விளையாட்டுகள் காட்சில்லாவை கூடுதல் சக்திகளுடன் சித்தரித்துள்ளன. காந்தவியல், முன்கணிப்பு, தீப்பிழம்பு, மின்காந்த ஆற்றல், மின்சார கதிர், வேகம், கண்களில் இருந்து வெளிப்படும் லேசர் கற்றைகள் போன்ற பல சக்திகளுடன் சித்தரிக்கப்படுகின்றன.
# சூர்யா கிரண் (இயக்குநர்)

**சூர்யா கிரண்** ( *Surya Kiran*, 6 செப்டம்பர் 1974 – 11 மார்ச் 2024) தெலுங்குத் திரைப்படங்களில் பணியாற்றிய ஒரு இந்திய இயக்குநரும் மற்றும் நடிகரும் ஆவார். அக்கினேனி நாகார்ஜுனா நடிப்பில் 2033இல் வெளியான *சத்யம்* படத்தை இயக்கி பிரபலமானவர். இவர் தெலுங்குத் தொலைக்காட்சி உண்மைநிலை நிகழ்ச்சியான *பிக் பாஸ் தெலுங்கு 4* இல் போட்டியாளராக பங்கேற்றார். ஆனால் 7 ஆம் நாளிலேயே வெளியேற்றப்பட்டார்.
# சூர்யா கிரண் (இயக்குநர்)

## தொழில் வாழ்க்கை

இவர் மாஸ்டர் சுரேஷ் என்ற தனது மேடைப் பெயரில் இருநூறு படங்களில் குழந்தை நட்சத்திரமாக பணியாற்றினார். வெற்றிகரமான *சத்யம்* (2003) மூலம் இயக்குநராக அறிமுகமானார். இது பெரும் வரவேற்ப்பைப் பெற்றது. தொடர்ந்து *பிரம்மாஸ்திரம்* , *ராஜுபாய்* போன்ற தெலுங்கு படங்களையும் இயக்கினார்.
# சூர்யா கிரண் (இயக்குநர்)

## சொந்த வாழ்க்கை

சூர்யா கிரண், டி. எஸ். மணி மற்றும் ராதாவுக்கு தமிழ்நாட்டின் சென்னையில் பிறந்தார். இவரது குடும்பம் கேரளாவின் திருவனந்தபுரத்தைச் சேர்ந்தது. இவரது தங்கை சுஜிதா தனுஷ் ஒரு நடிகை ஆவார். சமுத்திரம் , காசி போன்ற படங்களில் நடித்த நடிகை காவேரியை காதலித்து திருமணம் செய்து கொண்ட இவர் கருத்து வேற்பாட்டால் விவாகரத்து செய்தர். மஞ்சள் காமாலை நோயால் பாதிக்கப்பட்டிருந்த கிரண் தனது 48வது வயதில், 2024 மார்ச் 11 அன்று சென்னையில் உள்ள ஒரு மருத்துவமனையில் இறந்தார்.  
; நடிகராக  
- கல்லுக்குள் ஈரம் (1980)
- மௌன கீதங்கள் (1981)
- கடல் மீங்கல் (1981)
- ரங்கா (1982)
- டார்லிங், டார்லிங், டார்லிங் (1982)
- முந்தானை முடிச்சு (1983)
- படிக்காதவன் (1985)
- நீதியின் மறுபக்கம் (1985)
- மங்கம்மா சபதம் (1985)
# கந்தன் (இந்தித் திரைப்படம்)

***கந்தன்*** 1965 இல் வெளிவந்த இந்திய இந்தி மொழி திரைப்படம் ஆகும். இத்திரைப்படத்தினை ஏ. பீம்சிங் இயக்கி இருந்தார். இத்திரைப்படத்தில் சுனில் தத், நூதன், பிரான், ஓம் பிரகாஷ், லலிதா பவார், ஹெலன் மற்றும் மும்தாஜ் ஆகியோர் முக்கிய வேடங்களில் நடித்திருந்தனர். திரைப்படத்திற்கு ரவி என்பவர் இசை அமைத்திருந்தார்.  
1965 ஆம் ஆண்டில் அதிக பணம் ஈட்டி தந்த படங்கள் வரிசையில் ஏழாவது இடத்தினை இப்படம் பெற்றது. தோராயமாக ரூபாய். 2,80,00,000 மற்றும் ரூபாய். 1,40,00,000 லாபம் ஈட்டியதாக அறியப்படுகிறது.  
இத்திரைப்படம் தமிழ்த் திரைப்படமான *பாகப்பிரிவினை (திரைப்படம்)* என்பதன் மறு ஆக்கமாகும்..
# கந்தன் (இந்தித் திரைப்படம்)

## நடிகர்கள்

- ஓம் பிரகாஷ் ... ஜீவன்தாஸ் லால்
- லலிதா பவார் ... பகவந்தி ஜீவன்தாஸ் லால்
- மன்மோகன் கிருஷ்ணா ... சங்கர் லால்
- சுலோச்சனா சாட்டர்ஜி ... பார்வதி சங்கர் லால்
- சுனில் தத் ... கோவிந்த் சங்கர் லால்
- நூதன் ... ராதா கோவிந்த் லால்
- சுதேஷ் குமார் ... ஷியாம் சங்கர் லால்
- மும்தாஜ் ... நீலிமா ஷியாம் லால்
- பிரான்... நவரங்கி
- மோகன் சோட்டி ... மன்மௌஜி
- ஹெலன் ... ஜாதி (நடனக் கலைஞர்)
- ஜீவன்கலா ... சதி (நடனக் கலைஞர்)
# கந்தன் (இந்தித் திரைப்படம்)

## விருதுகள்

- சுனில் தத் - சிறந்த நடிகருக்கான பிலிம்பேர் விருது
- ரவி- சிறந்த இசையமைப்பாளருக்கான பிலிம்பேர் விருது
- லதா மங்கேஷ்கர் - சிறந்த பெண் பின்னணிப் பாடகருக்கான பிலிம்பேர் விருது
- ராஜேந்திர கிருஷ்ணன்- சிறந்த பாடலாசிரியருக்கான பிலிம்பேர் விருது
# சில்லாங் படைவீரர் குடியிருப்பு

**சில்லாங் படைவீரர் குடியிருப்பு** (*Shillong Cantonment*) இந்திய மாநிலமான மேகாலயாவின் கிழக்கு காசி மலை மாவட்டத்தில் உள்ள ஒரு படைவீரர் குடியிருப்பு நகரமாகும்.
# சில்லாங் படைவீரர் குடியிருப்பு

## மக்கள்தொகை

2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, சில்லாங் படைவீரர் குடியிருப்பு நகரம் 12,385 என்ற மக்கள் தொகையைக் கொண்டிருந்தது. இம்மக்கள் தொகையில் ஆண்கள் 57% ஆகவும், பெண்கள் 43% ஆகவும் இருந்தனர். சில்லாங் படைவீரர் குடியிருப்பு நகரத்தின் சராசரி கல்வியறிவு விகிதம் 74% ஆகும், இது தேசிய சராசரியான 59.5% என்பதை விட அதிகமாக உள்ளது. இத்தொகையில் ஆண்களின் கல்வியறிவு 78% ஆகவும், பெண்களின் கல்வியறிவு 69% ஆகவும் அப்போது இருந்தது. இந்நகரத்தின் மக்கள் தொகையில் 12% பேர் 6 வயதிற்குட்பட்ட குழந்தைகளாவர்.
# அகமதாபாத் படைவீரர் குடியிருப்பு

**அகமதாபாத்து படைவீரர் குடியிருப்பு** (*Ahmedabad Cantonment*]]) இந்தியாவின் குசராத்து மாநிலத்தில் அகமதாபாத் நகரத்திற்கும் காந்திநகர் நகருக்கும் இடையில் அமைந்துள்ளது.
# அகமதாபாத் படைவீரர் குடியிருப்பு

## வரலாறு.

1830 ஆம் ஆண்டில் சர் இயே. மால்கம் இந்த படைவீரர் குடியிருப்பு தளத்தைத் தேர்ந்தெடுத்து 1833 ஆம் ஆண்டில் நிறுவக் காரணமாக இருந்தார்.
# அகமதாபாத் படைவீரர் குடியிருப்பு

## மக்கள்தொகை

2011 ஆம் ஆண்டு மேற்கொள்ளப்பட்டஇந்தியா மக்கள் தொகை கணக்கெடுப்பின்படி, அகமதாபாத் படைவீரர் குடியிருப்பு 14,345 என்ற மக்கள் தொகையைக் கொண்டிருந்தது. அகமதாபாத் படைவீரர் குடியிருப்பின் சராசரி கல்வியறிவு விகிதம்<unk> 81%<unk> ஆகும்.
# கிருத்திகா உதயநிதி

**கிருத்திகா உதயநிதி** (*Kiruthiga Udhayanidhi*), ஓர் இந்தியத் திரைப்பட இயக்குநரும், தயாரிப்பாளரும் ஆவார். இலக்கிய இதழான இன்பாக்ஸ் 1305 இன் ஆசிரியராகவும் செயல்பட்டார்.
# கிருத்திகா உதயநிதி

## தொழில் வாழ்க்கை

கிருத்திகா *வணக்கம் சென்னை* என்கிற திரைப்படத்தின் மூலம் இயக்குநராக அறிமுகமானார். உதயநிதி ஸ்டாலின் தயாரித்த இந்தப் படத்தில் மிர்ச்சி சிவா, பிரியா ஆனந்த் நடித்தனர். பிப்ரவரி 2017 இல், சந்தோஷ் நாராயணன் இசையில் "சதையை மீறி" என்கிற இசைக் காணொளியை இயக்கினார். இந்தப் படைப்பு திருநர்களின் வலிகளைப் பற்றிப் பேசுகிறது. பின்னர், இவர் *காளி* (2018) திரைப்படத்தையும், 2022 இல் Zee5 க்காக *பேப்பர் ராக்கெட்* என்கிற வலைத் தொடரையும் இயக்கினார். அடுத்ததாக, இவர் இயக்கிய காதல் நகைச்சுவைத் திரைப்படமான *காதலிக்க நேரமில்லை* ஜனவரி 2025ல் வெளியானது.
# கிருத்திகா உதயநிதி

## திருமண வாழ்க்கை

இவர் பிப்ரவரி 25, 2002-இல் உதயநிதி ஸ்டாலினை திருமணம் செய்து கொண்டார். இவர்களுக்கு இன்பநிதி என்ற மகனும் தன்மயா என்ற மகளும் உள்ளனர்.
# கிருத்திகா உதயநிதி

## திரைப்படங்கள்

| வருடம் | படம் | பங்கு | மூலம் |
| --- | --- | --- | --- |
| 2013 | *வணக்கம் சென்னை* | இயக்குநர் |  |
| 2018 | *காளி* | இயக்குநர் |  |
| 2022 | *பேப்பர் ராக்கெட்* | இயக்குநர் | ஜீ 5 வெப்தொடர் |
| 2024 | *காதலிக்க நேரமில்லை* | இயக்குநர் |  |
# மலாக்கா சோங்கர் நடைபாதை

**மலாக்கா சோங்கர் நடைபாதை** (ஆங்கிலம்: *Jonker Walk of Malacca*; மலாய்: *Persiaran Jonker Melaka*; சீனம்: 马六甲鸡场街) என்பது மலேசியா, மத்திய மலாக்கா மாவட்டம், மலாக்கா மாநகரத்தில் உள்ள ஒரு பிரபலமான சுற்றுலா நடைபாதையாகும். இந்தச் சுற்றுலா வளாகம், மலாக்கா சீன நகர் பகுதியின் ஜோங்கர் தெருவில் அமைந்துள்ளது.  
இந்த நடைபாதை, 1650-ஆம் ஆண்டில் இடச்சுக்காரர்கள் கட்டிய மலாக்கா இசுடேதிசு மண்டபத்திற்கு (இடச்சு மொழி: *Stadthuys*) அருகே தொடங்கி மலாக்கா ஆற்றைக் கடந்து செல்கிறது.
# மலாக்கா சோங்கர் நடைபாதை

## பொது

சோங்கர் நடைபாதையின் இடது வலது பக்கங்களில் வரலாற்று கட்டிடங்கள் நிறைந்து உள்ளன. அந்த வரலாற்று கட்டிடங்கள் 17-ஆம் நூற்றாண்டைச் சேர்ந்தவை. சோங்கர் நடைபாதையின் இருபுறங்களிலும் பழங்கால பொருட்கள், ஜவுளிகள், உணவுகள், கைவினைப் பொருட்கள், நினைவுப் பொருட்கள், ஆடைஆபரணங்கள் போன்ற பொருட்களை விற்கும் பல கடைகள் உள்ளன.  
இந்தப் பகுதி ஒவ்வொரு வெள்ளி, சனி மற்றும் ஞாயிற்றுக் கிழமைகளில் மாலை 6 மணி முதல் நள்ளிரவு 12 மணி வரை இரவு சந்தையாக மாறும். அந்த நாட்களில் வாகனப் போக்குவரத்திற்கு ஜோங்கர் தெரு மூடப்படும்.
# மலாக்கா சோங்கர் நடைபாதை

## சுற்றுலா இடங்கள்

மலாக்கா சோங்கர் நடைபாதையைச் சுற்றியுள்ள தெருக்கள் மற்றும் இடங்கள்:  
- பாபா நோன்யா பாரம்பரிய அருங்காட்சியகம்
- செங் கோ கலாசார அருங்காட்சியகம்
- செங் ஊன் தெங் கோயில்
- ஆங் ஜெபாட் கல்லறை
- ஆங் கஸ்தூரி கல்லறை
- கம்போங் உலு பள்ளிவாசல்
- கம்போங் கிளிங் பள்ளிவாசல்
- மலாக்கா பொய்யாதமூர்த்தி ஆலயம்
- மலாக்கா நீரிணை சீன நகை அருங்காட்சியகம்
- மலாக்கா தமிழ் மெதடிஸ்ட் தேவாலயம்
# பேட்டர்சியா

**பேட்டர்சியா** என்பது Scrophulariaceae குடும்பத்தைச் சேர்ந்த பாசி பேரினம் ஆகும். .  
தாவரவியலாளரும், 1902 ஆம் ஆண்டில் "A catalogue of the British Marine algae" என்ற புத்தகத்தின் ஆசிரியருமான எட்வர்ட் ஆர்தர் லியோனல் பேட்டர்ஸ் (1860-1907) நினைவாக இந்தப் பேரினத்துக்குப் பெயரிடப்பட்டது.  
இப்பெரினத்தினுள் அடங்கும் இனங்கள் ஐரோப்பா மற்றும் வட அமெரிக்காவில் காணப்படுகின்றன.
# சாகர் படைவீரர் குடியிருப்பு

**சாகர் படைவீரர் குடியிருப்பு** (*Sagar Cantonment*) இந்திய மாநிலமான மத்தியப் பிரதேசத்தில் உள்ள சாகர் மாவட்டத்தில் உள்ளது.
# சாகர் படைவீரர் குடியிருப்பு

## மக்கள்தொகை

2001 ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, சாகர் படைவீரர் குடியிருப்பு 35,872 என்ற மக்கள் தொகையைக் கொண்டிருந்தது. மக்கள் தொகையில் ஆண்கள் 52% ஆகவும், பெண்கள் 48% ஆகவும் இருந்தனர். சாகர் படைவீரர் குடியிருப்பின் சராசரி கல்வியறிவு விகிதம் 72% ஆகும். அப்போது இது தேசிய கல்வியறிவு சராசரியான 59.5% என்பதை விட அதிகமாக இருந்தது. இதில் ஆண்களின் கல்வியறிவு 77% ஆகவும், பெண்களின் கல்வியறிவு 66% ஆகவும் இருந்தது. சாகர் படைவீரர் குடியிருப்பு, மக்கள் தொகையில் 15% பேர் 6 வயதிற்குட்பட்ட குழந்தைகளாவர்.  
2011 ஆம் ஆண்டு மக்கள் தொகை கணக்கெடுப்பில் இங்கு மக்கள்தொகை 40,513 ஆக இருந்தது. இம்மக்கள் தொகையில் 22,569 பேர் ஆண்களாகவும் 17,944 பேர் பெண்களாகவும் இருந்தனர். சாகர் படைவீரர் குடியிருப்பின் சராசரி கல்வியறிவு விகிதம் 87.69% ஆகும். அப்போது இது மாநில கல்வியறிவு சராசரியான 69.32% என்பதை விட அதிகமாக இருந்தது. இதில் ஆண்களின் கல்வியறிவு 92.54% ஆகவும், பெண்களின் கல்வியறிவு 81.44% ஆகவும் இருந்தது.
# மரியா உரோமல்

**உலோவிசா மரியா லோரென்டினா உரோமெல்** (Lovisa Maria Lorentina Romell) என்பவர் ஒரு சுவீடன் கண்டுபிடிப்பாளர் மற்றும் ஸ்டாக்ஹோமில் உள்ள உரோமெலின் காப்புரிமை அலுவலகத்தின் நிறுவனர் ஆவார். காப்பு உணவு கொள்கலன், தோல் பூச்சு மருந்து, தையல் பொருட்களுக்கான பயண பை மற்றும் சமையலறைக் குப்பைகளைச் சேகரிப்பதற்கான துளையிடப்பட்ட செருகல் உள்ளிட்ட பல கண்டுபிடிப்புகளை உருவாக்கியவர் ஆவார்.
# மரியா உரோமல்

## வாழ்க்கையும் பணியும்

உரோமெல் 13 சூன் 1859 அன்று ஹாங்க்வாரில் லோவிசா மரியா லோரென்டினா ஸ்டென்க்விஸ்ட் என்ற பெயரில் பிறந்தார். மேலும் கோட்லாண்ட் தீவில் விவசாயியான பெஹர் ஆகஸ்ட் பேட்டர்சன் மற்றும் மரியா மக்தலேனா வயர்லியஸ் ஆகியோரின் மகளாகவும், வாரிய பண்ணைத் தொழிலாளி மத்தியாஸ் வில்ஹெல்ம் மற்றும் ஃப்ரெட்ரிகா கரோலினா இஸ்பெர்க் ஆகியோரின் வளர்ப்பு மகளாகவும் இருந்தார். பின்னர் இவர் ஸ்டாக்ஹோமுக்கு குடிபெயர்ந்தார். இங்கு இவர் சாக்கோ அண்ட் ப்ரூன் என்ற காப்புரிமை நிறுவனத்தில் பணி புரிந்தார். அலுவலகத்தில் தான் கூடுதலாக வேலை பார்ப்பதை உணர்ந்த, உரோமெல், சொந்தத் தொழிலைத் தொடங்கி அதை உரோமலின் காப்புரிமை அலுவலகம் என்று அழைத்தார். இவர் இத்தொழிலைத் தொடங்கிய நேரத்தில் இது மிகவும் குறிப்பிடத்தக்க நிறுவனமாக இருந்தது.  
உரோமெல் 1889ஆம் ஆண்டில் லார்ஸ் ரோமெல் (ஐடி1) என்பவரை மணந்தார். இதே ஆண்டில் இவர் தனது வணிக நிறுவனத்தை நிறுவினார். பாடத்திட்டம் தொடர்பான சர்ச்சையில் இவரது கணவர் தனது கற்பித்தல் வேலையை விட்டு வெளியேற வேண்டியிருந்தபோது, இவர் தனது அலுவலகத்தில் ஓர் ஊழியராகவும் காப்புரிமை வழக்கறிஞராகவும் பணியாற்றத் தொடங்கினார். இதைத் தம்பதியினர் தொடர்ந்து வளர்த்து வந்தனர். அலுவலகத்தில், இவர்கள் இளம் சிறுவர்களை உதவியாளர்களாக நியமித்தனர். பத்து மொழிகளில் 5,000 தலைப்புகளைக் கொண்ட அலுவலக நூலகத்திற்குக் கல்வி மற்றும் அணுகலை அலுவலக உரிமையாளர்கள் உறுதியளித்தனர். எழுத்தாளர் ஐவார் லோ-ஜோஹன்சன் இவர்களுக்கு உதவி வழங்குபவராக இருந்தார். இவர் தன்னுடைய புத்தகங்களில் நேரத்தைச் செலவிட்டார்.  
இறுதியில், லார்ஸ் காப்புரிமை அலுவலகத்தில் பொறுப்பெடுத்துக் கொண்டார். இறுதியாக, உரோமலின் காப்புரிமை அலுவலகம் மரியா உரோமலின் பழைய முதலாளி ஜாக்கோ மற்றும் ப்ரூனுக்கு விற்கப்பட்டது.  
உரோமல் சூலை 3,1949-இல் வாஸ்டெர்ஹானிங்கேயில் இறந்தார்.
# பீனா பிள்ளை

**பீனா இராமகிருஷ்ணன் பிள்ளை** (*Beena Pillai*) ஓர் இந்திய நுண்ணுயிரியலாளர், மரபியல் நிபுணர் மற்றும் மரபியல் மற்றும் ஒருங்கிணைந்த உயிரியல் நிறுவனத்தில் அறிவியலாளர் ஆவார். சிறிய ஆர். என். ஏ. மற்றும் கிஸ்டோன் வகைகளால் பாதிக்கப்பட்ட மரபணு ஒழுங்குமுறை குறித்த தன்னுடைய ஆய்வுகளுக்காக அறியப்பட்ட இவர், அறிவியல் மற்றும் தொழில்துறை ஆராய்ச்சி குழுமத்தின் இளம் விஞ்ஞானி விருது மற்றும் இந்தியத் தேசிய அறிவியல் கழகத்தின் இளம் விஞ்ஞானி பதக்கம் பெற்றவர் ஆவார். இந்திய அரசின் உயிரி தொழில்நுட்பத் துறை இவருக்கு வாழ்க்கை மேம்பாட்டுக்கான தேசிய உயிர் அறிவியல் விருதை வழங்கியது. இது மிக உயர்ந்த இந்திய அறிவியல் விருதுகளில் ஒன்றாகும். இந்த விருது உயிரி அறிவியலில் இவருடைய பங்களிப்புகளுக்காக, 2017-18 ஆண்டு வழங்கப்பட்டது..
# பீனா பிள்ளை

## வாழ்க்கை வரலாறு

தென்னிந்திய மாநிலமான கேரளாவில் பிறந்த பிள்ளை, 1995ஆம் ஆண்டில் மும்பை பல்கலைக்கழகத்தின் இராம்நரைன் ருயா கல்லூரியில் நுண்ணுயிரியலில் இளநிலை அறிவியல் பட்டம் பெற்றார். மேலும் ஒருங்கிணைந்த முனைவர் பட்ட பாடம் பயில பெங்களூரில் உள்ள இந்திய அறிவியல் நிறுவனத்தில் சேர்ந்தார். இது 1998-இல் உயிரி அறிவியலில் எம். எஸ் மற்றும் 2002-இல் முனைவர் பட்டம் பெற்றார். இவர் மரபியல் மற்றும் ஒருங்கிணைந்த உயிரியல் நிறுவனத்தில் சக ஊழியராகத் தனது முனைவர் பட்ட பின் ஆய்வினை முடித்தவுடன் பணியில் சேர்ந்தார். மேலும் 2004ஆம் ஆண்டில் மரபியல் மற்றும் ஒருங்கிணைந்த உயிரியல் நிறுவனத்தில் ஆராய்ச்சியாளராகப் பணியில் சேர்ந்தார். ஒரு முதன்மை விஞ்ஞானியாக 2007 முதல் 2011 வரை பணியாற்றிய பிறகு, இவர் ஒரு மூத்த முதன்மை விஞ்ஞானியாகப் பதவியேற்றார். *பீனா பிள்ளையின் ஆய்வகம்* என்று பிரபலமாக அழைக்கப்படும் ஓர் ஆய்வகத்தின் தலைமை அறிவியலாளராகச் செயல்பட்டார். இதன் முதன்மை ஆய்வாளராக இவர் பல ஆராய்ச்சிகளை வழி நடத்துகிறார்.  
பிள்ளை, நரம்பியல் செயல்பாடு மற்றும் செயலிழப்பு, கிசுடோன் மாறுபாடுகளால் மாறுதல் செய்யப்பட்ட நரம்பியல் மரபணு வெளிப்பாட்டை ஒழுங்குபடுத்துதல் மற்றும் *மண்புழுவிலிருந்து நரம்பு மீளுருவாக்கம் காரணி* ஆகியவற்றில் குறியீட்டு அல்லாத ஆர். என். ஏ. செயல் துறைகளில் கவனம் செலுத்தினார். இவர் பல கட்டுரைகளை வெளியிட்டுள்ளார்.{ அறிவியல் கட்டுரைகளின் இணையக் களஞ்சியமான ரிசர்ச்கேட் பிள்ளையின் ஆய்வுக் கட்டுரைகளில் 79-ஐ பட்டியலிட்டுள்ளது.
# பீனா பிள்ளை

## விருதுகளும் கௌரவங்களும்

2008ஆம் ஆண்டில் படியெடுத்தல் பணிகளுக்காக அறிவியல் மற்றும் தொழில்துறை ஆராய்ச்சிக் குழுவின் இளம் விஞ்ஞானி விருதைப் பெற்றார் பிள்ளை. ஒரு வருடம் கழித்து, 2009ஆம் ஆண்டு இளம் விஞ்ஞானி பதக்கத்திற்காக இந்திய தேசிய அறிவியல் கழகம் இவரைத் தேர்ந்தெடுக்கப்பட்டார். அரசின் உயிரிதொழில்நுட்பத் துறை இவருக்கு வாழ்க்கை மேம்பாட்டுக்கான தேசிய உயிர் அறிவியல் விருதை வழங்கியது. இது மிக உயர்ந்த இந்திய அறிவியல் விருதுகளில் ஒன்றாகும். இது உயிரி அறிவியலில் இவருடைய பங்களிப்புகளுக்காக, 2017-18 ஆண்டில் வழங்கப்பட்டது.
# நதியா பர்ஃபான்

**நதியா ஜரோஸ்லாவிவ்னா பர்பான் (*Nadia Jaroslawiwna Parfan*** (பிறப்பு 6 செப்டம்பர் 1986) என்பவர் ஒரு உக்ரேனிய மானுடவியலாளர், திரைப்பட இயக்குநர் மற்றும் நிர்வாகத் தயாரிப்பாளர் ஆவார். இவர் 86 திரைப்பட விழாவின் இணை நிறுவனர் ஆவார். இவர் மத்திய ஐரோப்பிய பல்கலைக்கழகத்தில் சமூக மானுடவியலும், கீவ்வில் உள்ள தேசிய கீவ் பல்கலைக்கழகம்-மொஹைலா அகாடமி இல் கலாச்சார ஆய்வுகள் (இளங்கலை 2007 இல்; முதுகலை 2009 இல்) பட்டங்களைப் பெற்றார். இவர் பிலடெல்பியாவின் கோயில் பல்கலைக்கழகம் 2012-2013 இல் 2012-2013 இல் பிலடெல்பியாவில் விசிட்டிங் ஃபெலோவாக இருந்தார். இவர் 2015 இல் வார்சாவாவில் உள்ள ஆண்ட்ரெஜ் வாஜ்தா திரைப்பட பள்ளியில் டோக் புரோ ஆவணப்பட திரைப்பட இயக்கும் படிப்பை முடித்தார்.  
பின்னர், கலாச்சார பாலங்கள் சர்வதேச மொபிலிட்டி விருதின் ஒரு பகுதியாக, நதியா நாடியா பீக்கன்ஸ்ஃபீல்டில் உள்ள தேசிய திரைப்படம் மற்றும் தொலைக்காட்சிப் பள்ளியில் (NFTS) சேர்ந்தார். மேலும் இலண்டனில் உள்ள உள்ள நௌனஸ் தளத்தில் உள்ளகப்பயிற்சியைத் தொடங்கினார்.
# நதியா பர்ஃபான்

## தொழில்

லாஸ் ஏஞ்சல்சில் உள்ள பவர்ஷாட் புரொடக்சன் தயாரித்த *லவ் மீ* ஆவணப்படத்தில் ஜொனாடன் நர்டுசியிடம் உதவி இயக்குநராக நதியா பணியாற்றினார். 2014 ஆம் ஆண்டு தொடங்கி, இவர் தனது சொந்த படங்களை உருவாக்கும் பணியில் ஈடுபட்டார். தானை எழுத்து, இயக்கப் பணிகளை மேற்கொண்டார்.<sup>&#x5B;*<span title="The material near this tag relies on an unreliable source. WP:IMDB (March 2024)">நம்பமுடியாத ஆதாரம்</span>*&#x5D;</sup> இவரது மாணவர் கால படமான, *ரெவ் தா ஸ்டோன் ஆன் டூர்* (2016), DocuDays UA IHRFF இல் சிறப்பு அங்கீகாரத்தைப் பெற்றது. மேலும் வார்சா சர்வதேச திரைப்பட விழாவுக்கு அதிகாரப்பூர்வமாக தேர்வு செய்யப்பட்டது. இந்த படம் 2019 ஆம் ஆண்டில் உக்ரேனிய திரைப்பட அகாடமியின் சிறந்த ஆவணப்படத்திற்கான விருது மற்றும் உக்ரேனிய திரைப்பட விமர்சகர்கள் சங்கத்தின் சிறந்த ஆவணப்படம் என்ற அங்கீகாரம் உள்ளிட்ட பாராட்டுகளைப் பெற்றது.  
2023 ஆம் ஆண்டில், நதியா *தட் இஸ் மை சீ* என்ற படத்தை இயக்கினார். அப்படத்தை இலியா கிளாட்ஸ்டைன் தயாரித்தார்.
# நதியா பர்ஃபான்

## பிற பணிகள்

உக்ரைனில் உள்ள ஸ்லாவுடிச்சில் 86 சர்வதேச திரைப்படம் மற்றும் நகர்ப்புற விழாவை இவர் இணைந்து நிறுவி நிர்வகிக்கிறார், இது 2014 முதல் 2019 வரை நடைபெற்றது. இவர் உக்ரேனிய படங்களுக்கான இசையத் திரையான Takflix.com, என்ற தளத்தை 2019 இல் தொடங்கினார்.
# நதியா பர்ஃபான்

## தனிப்பட்ட வாழ்க்கை

நாடியாவும் அவரது கணவரான இலியா கிளாட்ஷ்டீனும், அந்த நாடு படையெடுப்பிற்கு ஆளாவதற்கு முன்னர் கியேவில் வசித்து வந்தனர்.
# ஓப்பன்கைமர் (திரைப்படம்)

***ஓப்பன்கைமர்*** (*Oppenheimer*) என்பது 2023 இல் வெளிவந்த வாழ்க்கை வரலாற்று பரபரப்பூட்டும் ஆங்கிலத் திரைப்படம் ஆகும். கிறிஸ்டோபர் நோலன் திரைக்கதை எழுதி, இயக்கி, தயாரித்து வெளியிட்டிருந்தார். அமெரிக்கக் கோட்பாட்டு இயற்பியலாளரும் இரண்டாம் உலகப் போரின் போது மன்காட்டன் திட்டத்தில் முதல் அணுவாயுதங்களைத் தயாரித்ததில் பெரும் பங்காற்றி "அணுகுண்டின் தந்தை" என்ற பெருமையைப் பெற்ற ஜெ. இராபர்ட் ஓப்பன்கைமராக கில்லியன் மேர்பி நடித்திருந்தார். இத்திரைப்படம் ஓப்பன்கைமரின் வாழ்க்கையை விவரிக்கிறது, கதை முக்கியமாக அவரது படிப்பை மையமாகக் கொண்டது, இரண்டாம் உலகப் போரின் போது லாஸ் அலமோசு ஆய்வகத்தில் அவரது பணி, அமெரிக்கக் கம்யூனிஸ்டுக் கட்சியுடனான தொடர்பு, அதனைத் தொடர்ந்து 1954 இல் அவர் மீதான பாதுகாப்பு விசாரணை, பாதுகாப்பு அனுமதி நீக்கம் போன்ற நிகழ்வுகளை மையமாகக் கொண்டது. ஓப்பன்கைமரின் மனைவி கிட்டியாக எமிலி பிளண்ட், மன்காட்டன் திட்டத் தலைவராக மேட் டாமன், ஐக்கிய அமெரிக்க அணுசக்திப் பொறுப்புக் குழு உறுப்பினராக ராபர்ட் டவுனி ஜூனியர் ஆகியோரும் நடித்திருந்தனர். துணை நடிகர்களாக புளோரன்சு புயூ, ஜோஷ் ஹர்த்நேட், ராமி மலேக், கென்னத் பிரனா ஆகியோரும் நடித்தனர்.  
அதன் பல விருதுகளில், ஓப்பன்ஹைமர் 2023 ஆம் ஆண்டின் முதல் பத்துத் திரைப்படங்களில் ஒன்றாக தேசிய மதிப்பாய்வு வாரியம், அமெரிக்கத் திரைப்படக் கழகம் ஆகியவற்றால் பெயரிடப்பட்டது. 81-ஆவது கோல்டன் குளோப் விருதுகளில் (சிறந்த திரைப்படம் உட்பட) ஐந்து விருதுகள், 77-ஆவது பிரித்தானிய அகாடமி திரைப்பட விருதுகள் (சிறந்த திரைப்படம் உட்பட) ஏழு விருதுகள், 30-ஆவது ஸ்க்ரீன் ஆக்டர்ஸ் கில்ட் (SAG) விருதுகளில் மூன்று விருதுகள், 96-ஆவது அகாதமி விருதுகளில் (சிறந்த திரைப்படம், சிறந்த இயக்குநர் உட்பட) ஏழு விருதுகளும் 13 பரிந்துரைகளும் பெற்றது.
# கமலா கேசுவானி

**கமலா கேசுவானி** (*Kamla Keswani*-27 ஆகத்து 1934-9 மே 2009) ஓர் இந்திய நாட்டுப்புற மற்றும் பின்னணிப் பாடகர் ஆவார். இந்தியாவில் இவர் பிரபலமான சிந்தி மொழி பாடகர்களில் ஒருவராக இருந்தார்.
# கமலா கேசுவானி

## இளமை

கமலா 1934 ஆகத்து 27 அன்று பிரித்தானிய இந்தியாவில் (இப்போது பாக்கித்தான்) சிந்துவில் உள்ள கராச்சியில் பிறந்தார். இவரது பெற்றோர் சுக்கூரைச் சேர்ந்தவர்கள். இவரது தந்தை கோவிந்த் ராம் மத்னானி ஒரு தொலைப்பேசி இயக்குநர் ஆவார். சுக்கூரில் உள்ள பள்ளியில் பயின்ற கமலாவிற்கு, இந்தியப் பிரிவினை நடந்தபோது 13 வயது மட்டுமே. மற்ற இந்து சிந்தி மக்களைப் போலவே, 1947-இல் இந்தியாவுக்குக் குடிபெயர்ந்து முதலில் ஜோத்பூரிலும், பின்பிகானேரிலும் இறுதியாக செய்ப்பூரிலும் குடியேறினார். செய்ப்பூரில் தனது கல்வியைத் தொடர்ந்த இவர், இராசத்தான் பல்கலைக்கழகத்தில் இளங்கலை பட்டம் பெற்றார். பள்ளி நாட்களிலிருந்தே இசை மற்றும் பாடுவதில் ஆர்வம் கொண்டிருந்தார்.
# கமலா கேசுவானி

## பாடகராக

அனைத்திந்திய வானொலியில் தனது பாடும் வாழ்க்கையைத் தொடங்கினார். சகோரா அல்லது லடா, சூஃபி கலாம் மற்றும் நாட்டுப்புறப் பாடல்கள் என்று அழைக்கப்படும் பல திருமணப் பாடல்களைச் சிந்தி மற்றும் இராசத்தானி மொழிகளில் பாடினார். பிரபலமான சில பாடல்கள் *ஹிஸ் மாஸ்டர்ஸ் வாய்ஸ்* நிறுவனம் மற்றும் அனைத்திந்திய வானொலியினால் பதிவு செய்யப்பட்டன. இந்தியா மற்றும் வெளிநாடுகளில் திருமண விருந்துகள், சமூகக் கூட்டங்கள் மற்றும் இசை நிகழ்ச்சிகளிலும் இவர் பாடியுள்ளார். இவர் இந்தியத் தொலைக்காட்சி அலைவரிசைகளிலும் நிகழ்ச்சிகளை நடத்தியுள்ளார். இவரது பாடல்களின் பல இசைத் தொகுப்புகளும் வெளியிடப்பட்டுள்ளன.  
இசைக்கலைஞர் சி. அர்ஜுன் இவரைச் சிந்தி திரைப்படப் பின்னணிப் பாடகராக அறிமுகப்படுத்தினார். பின்வரும் சிந்தி மொழி இந்தியத் திரைப்படங்களில் பின்னணிப் பாடகராக பணியாற்றியுள்ளார்.  
- *கோ ஜமாலோ*
- *சால் தியர் நா ஜமான்*
- *இலாட்லி*
# கமலா கேசுவானி

## மரணம்.

கமலா கேசுவானி 9 மே 2009 அன்று இந்தியா செய்ப்பூரில் காலமானார்.
# உஷா சினாய்

**உஷா சினாய்** (*Usha Chinoy*) இந்தியாவின் குசராத்தின் ராஜ்கோட்டை சேர்ந்த இந்தியக் கல்வியாளர் மற்றும் இசைக்கலைஞர் ஆவார்.
# உஷா சினாய்

## இளமையும் கல்வியும்

உஷா சினாய் முன்னாள் சமசுதானமான ஜாம்நகர் (நவாநகர்) கத்தியவார் தீபகற்பத்தில் (குசராத்தின் சௌராட்டிராவில்) திரம்பக்லால் மணிசங்கர் ஜோஷி மற்றும் யஷோமதி ஜோஷி ஆகியோருக்கு மகளாகப் பிறந்தார். ராஜ்கோட்டில் உள்ள தர்மேந்திரசிங்ஜி கல்லூரியில் இலங்கலைப் (ஆனர்சு) பட்டம் பெற்றார். பின்னர் சங்கீத விசாரத் மற்றும் இந்துசுதானி வினீத் பட்டங்கள் மூலம் இசையில் பட்டயம் பெற்றார். ஜாம்நகர் நகரில், மாநகராட்சியின் முதல் தேர்ந்தெடுக்கப்பட்ட பெண் உறுப்பினராகவும், 1940களின் பிற்பகுதியிலிருந்து 1950களின் முற்பகுதி வரை சஜுபா பெண்கள் உயர்நிலைப் பள்ளியின் முதல்வராகவும் இருந்தார். இவரது தாத்தா, கவிஞர் மற்றும் எழுத்தாளர், வைத்யா சாசுதிரி மணிசங்கர் கோவிந்த்ஜி ஆவார். இவர் 1881ஆம் ஆண்டில் ஜாம்நகரில் புகழ்பெற்ற ஆயுர்வேத நிறுவனமான புகழ்பெற்ற அடாங்க் நிக்ரா மருந்தகத்தை நிறுவினார். இந்நிறுவனம் பம்பாய் (மும்பை), கல்கத்தா (கொல்கத்தா), சென்னை, புனே, கராச்சி, கொழும்பு, ரங்கூன் (யங்கோன்), பினாங்கு மற்றும் சிங்கப்பூர் ஆகிய இடங்களில் கிளைகளைக் கொண்டிருந்தது.
# உஷா சினாய்

## பணி

உஷா 1940களில் *யங் இந்தியாவுக்காகப்* பதிவு செய்யப்பட்ட பாடல்களுடன் தனது பாடும் வாழ்க்கையைத் தொடங்கினார். 1960 மற்றும் 1980களில் அனைத்திந்திய வானொலியிலும் பின்னர் தொலைக்காட்சி அலைவரிசையான தூர்தர்ஷனிலும் இவரது தொகுப்பில் குசராத்தி மற்றும் உருது கஜல்கள், பஜனைகள், தும்ரிகள், குஜராத்தி நாட்டுப்புறப் பாடல்கள் மற்றும் ஒளி இசை ஆகியவை அடங்கும்.குசராத்தி திரைப்படங்களில் பின்னணிப் பாடகராகவும் இருந்தார். 1964 முதல் 1974 வரை, இவர் ராஜ்கோட்டில் உள்ள ராஜ்குமார் கல்லூரியில் கலை, கைவினை மற்றும் இசைத் துறையின் நிறுவனத் தலைவராகவும் ஆசிரியராகவும் இருந்தார். 1967ஆம் ஆண்டில் பன்னாட்டு வாழ்க்கை பரிசோதனையின் ஒரு பகுதியாக இவர் அமெரிக்கா சென்றார்.
# உஷா சினாய்

## தனிப்பட்ட வாழ்க்கை

உஷா மூத்த இந்தியக் காவல் சேவை அதிகாரி ரொமேஷ்சந்திர சினாய் (1925-1991) என்பவரை மணந்தார். இவரது அண்ணன் சுரேஷ் டி. ஜோஷி, 1960 மற்றும் 1970களில் ஜாம்நகரில் உள்ள குசராத்து ஆயுர்வேத கல்லூரியின் முதல்வராக இருந்தார். முன்னாள் சமஸ்தானமான ராஜ்கோட்டின் திவான் பாரிஸ்டர் சி. என். சினாயின் மருமகள் ஆவார். இவர் 2004ஆம் ஆண்டில் சீனாவின் ஷாங்காயில் இறந்தார். இவருக்கு மூன்று குழந்தைகள் இருந்தனர். இவர்களில் ஒருவர், சுஜான் ஆர். சினாய், மெக்சிகோவிற்கான இந்தியத் தூதராகச் செயல்பட்டவர். மேலும் இவருக்கு ஐந்து பேரக்குழந்தைகள் இருந்தனர்.
# பூண்டு அழுத்தி

**பூண்டு அழுத்தி** அல்லது **பூண்டு நசுக்கி** (*garlic press*; *garlic crusher*) என்பது சமையலறை ஏனங்களில் ஒன்றாகும். இது பூண்டுகளின் தோலைத் தானாகப் பிரித்தெடுத்து, எளிதில் நசுக்கி, பூண்டினைப் பயன்படுத்த உதவுகிறது. சுவீடன் நாட்டு கண்டுபிடிப்பாளரான கார்ல் சைசெட்டு (Karl Zysset, 1907–1988) இதனைக் கண்டறிந்தார். இதனை முதன்முதலாக இவரது நிறுவனம் (Zyliss) அறிமுகப்படுத்தியது.
# பூண்டு அழுத்தி

## சிறப்புகள்

பூண்டின் தோலினை உரிக்கத் தேவையில்லை. கத்தியை விட பாதுகாப்பானது. சிறுவரும் இதனைப் பயன்படுத்தலாம். இக்கருவியின், சிறு சிறு துளைகள் வழியே தோலில்லாப் பூண்டு நசுங்கி வருவதால், நேரடியாக உணவில் பயன்படுத்த இயலுகிறது.
# மோர்ட்டன் கிராமம்

**மோர்ட்டன் கிராமம்** (ஆங்கிலம்; மலாய்: *Kampung Morten*; சீனம்: 甘榜莫登) என்பது மலேசியா, மத்திய மலாக்கா மாவட்டம், மலாக்கா மாநகர் மையத்தில் அமைந்துள்ள வரலாற்றுப் பாரம்பரிய மலாய் மக்களின் கிராமம் ஆகும்.  
1920-ஆம் ஆண்டுகளில், மலாக்காவில் பணிபுரிந்த பிரித்தானிய நில ஆணையரான பிரடெரிக் ஜோசப் மோர்ட்டன் (*Frederick Joseph Morten*) என்பவரின் பெயர், இந்தக் கிராமத்திற்கும் பெயரிடப்பட்டு உள்ளது.  
இந்தக் கிராமத்தை அமைப்பதில் பிரடெரிக் ஜோசப் மோர்ட்டனின் பங்கு சிறப்புக்குரியது. இந்த இடம் முதலில் ஒரு சதுப்பு நிலமாக இருந்தது. அவரின் அரிய முயற்சிகளினால் இந்த இடம் தற்போது மலேசியாவில் புகழ்பெற்ற சுற்றுலாத் தளங்களில் ஒன்றாகப் பரிணமித்து உள்ளது.
# மோர்ட்டன் கிராமம்

## பொது

இந்த சிறிய கிராமத்தைச் சுற்றி மலாக்கா ஆறு ஓடுகிறது. மலாக்கா ஆற்றுப்பயண படகுச் சவாரி (*Melaka River Cruise*) என்று அழைக்கப்படும் சுற்றுலா பயணத்தின் போது, படகு பயணம் செய்பவர்கள் இந்த கிராமத்தின் அழகைக் கண்டு இரசிக்கலாம்.  
**கம்போங் மோர்ட்டன்** என்று மலாக்கா மக்களால் அழைக்கப்படும் மோர்ட்டன் கிராமம், தற்போது ஒரு வாழும் அருங்காட்சியகமாகக் கருதப்படுகிறது. அதன் குடியிருப்பாளர்களில் பெரும்பாலோர் இன்னும் பாரம்பரிய மலாய் வாழ்க்கை முறையை கடைப்பிடித்து வருகின்றனர்.
# மோர்ட்டன் கிராமம்

## பொது

### மலாக்கா சுல்தானகத்தின் வரலாற்றுப் பின்னணி

இந்தக் கிராமத்தில் 200 மலாக்கா பாரம்பரிய வீடுகள் உள்ளன. இந்த வீடுகள் அவற்றின் தனித்துவமான கூரை, படிக்கட்டு, உள்துறை அலங்காரம் மற்றும் நிலப்பரப்பு ஆகியவற்றைக் கொண்டுள்ளன. இதன் சுற்றுப்புறச் சூழல் பழைய மலாக்கா சுல்தானகத்தின் வரலாற்றுப் பின்னணிகளை நினைவூட்டுகிறது.  
1960; 1970-ஆம் ஆண்டுகளில் அமைதியான இடமாக இருந்த இந்தக் கிராமம், 1989-ஆம் ஆண்டு மலாக்காவின் பாரம்பரிய பாதுகாப்பு சட்டத்தின் கீழ் பாரம்பரிய கிராமமாக அறிவிக்கப்பட்டது. அதன் பின்னர் ஒரு சுற்றுலாத் தளமாக மாற்றப்பட்டது. தற்போது, 100-க்கும் மேற்பட்ட பாரம்பரிய மலாய் வீடுகள் உள்ளன.
# சிக்கந்தர் பேகம்

**சிக்கந்தர் பேகம்**, ( Sikandar Begum; 10 செப்டம்பர் 1817 - 30 அக்டோபர் 1868) 1860 முதல் 1868 இல் தான் இறக்கும் வரை போபாலின் நவாப்பாக இருந்தார். இவர் ஆரம்பத்தில் 1844 இல் தனது ஒன்பது வயது மகள் ஷாஜகான் பேகத்தின் அரசப் பிரதிநிதியாக நியமிக்கப்பட்டாலும், 1860 இல் நவாப்பாக அங்கீகரிக்கப்பட்டார். 1857 சிப்பாய்க் கிளர்ச்சியின் போது, சிக்கந்தரின் பிரித்தானிய சார்பு நிலைப்பாடு இவரை 1861 ஆம் ஆண்டு விக்டோரியா மகாராணியால் நிறுவப்பட்ட வீரத்தின் ஒரு வரிசையான *நைட் கிராண்ட் கமாண்டர்* ஆக்கியது. 1863 இல், ஹஜ் புனிதப்பயணம் செய்த முதல் இந்திய ஆட்சியாளர் இவராவார். சிக்கந்தர் மாநிலத்தில் ஒரு நாணயச் சாலை, ஒரு செயலகம், ஒரு நாடாளுமன்றம் மற்றும் ஒரு நவீன நீதித்துறையை உருவாக்குதல் உட்பட பல சீர்திருத்தங்களை செய்தார்.
# சிக்கந்தர் பேகம்

## ஆரம்ப கால வாழ்க்கை

சிக்கந்தர் பேகம், 1817 ஆம் ஆண்டு செப்டம்பர் 10 ஆம் தேதி பிரித்தானிய இந்தியாவின் போபால் இராச்சியத்திலுள்ள உள்ள கௌகர் மகால் அரண்மனையில் பிறந்தார். இவரது பெற்றோர், நசீர் முகம்மது கான் மற்றும் போபாலின் பேகமான குத்சியா பேகம் மாநிலத்தின் முன்னாள் நவாப்களாக இருந்தனர்.
# சிக்கந்தர் பேகம்

## ஆட்சி

3 ஜனவரி 1847 இல், சிக்கந்தர் பேகத்தின் ஒன்பது வயது மகள் ஷாஜகான் பேகம் போபாலின் அரியணையில் ஏறினார். இந்தியத் தலைமை ஆளுநரின் அரசியல் முகவரான ஜோசப் டேவி கன்னிங்ஹாம், அந்த ஆண்டு ஜூலை 27 அன்று சிக்கந்தர் அரசப் பிரதிநிதி<nowiki/>யாக நியமிக்கப்பட்டதாக அறிவித்தார். தலைமை ஆளுநர் இவருக்கு மாநில நிர்வாக அதிகாரங்களை வழங்கினார்.  
1857 சிப்பாய் கிளர்ச்சியின் போது, சிக்கந்தர் ஆங்கிலேயர்களின் பக்கம் நின்றார். போபாலில் கிளர்ச்சியைத் தடுக்க, இவர் பிரித்தானிய எதிர்ப்பு துண்டுப்பிரசுரங்களை வெளியிடுவதையும் பரப்புவதையும் தடைசெய்தார். தனது உளவுத்துறை வலையமைப்பை வலுப்படுத்தினார். மேலும் பிரித்தானிய எதிர்ப்பு வீரர்கள் தங்கள் நிலைப்பாட்டை மாற்றிக்கொள்ள லஞ்சம் கொடுத்தார். இருப்பினும், ஆகஸ்டில், சிப்பாய்களின் குழு செஹோர் மற்றும் பெரேசியாவில் உள்ள பிரித்தானிய படைநிலைகளைத் தாக்கியது; இவரது பிரித்தானிய சார்பு நிலைப்பாட்டின் காரணமாக மாநிலத்தில் இவர் மீதான கோபம் அதிகரித்தது. சிக்கந்தரால் ஊக்குவிக்கப்பட்ட அதே சிப்பாய்களின் குழு டிசம்பரில் இவரது அரண்மனையைச் சுற்றி வளைத்தது. அவர்களுடன் பேச்சுவார்த்தை நடத்த சிக்கந்தர் தனது மருமகன் உம்ராவ் தௌலாவை அனுப்பினார். அவர்களுடைய ஊதியம் உயர்த்தி வழங்கப்படும் என்று அறிவித்தவுடன் வீரர்கள் தங்கள் முற்றுகையை முடித்துக் கொண்டனர். 1861 ஆம் ஆண்டில், சிகந்தர் கிளர்ச்சியின் போது பிரித்தானிய சார்பு நிலைப்பாட்டிற்காக *நைட் கிராண்ட் கமாண்டர்* விருதைப் பெற்றார். 1860 ஆம் ஆண்டு செப்டம்பர் 30 ஆம் தேதி சிக்கந்தரை போபாலின் நவாப்பாக ஆங்கிலேயர்கள் அங்கீகரித்தனர். அடுத்த ஆண்டு இவரது இராணுவ மரியாதை 19 துப்பாக்கிகளாக அதிகரிக்கப்பட்டது.
# சிக்கந்தர் பேகம்

## ஆட்சி

### ஹஜ் புனிதப்பயணம்

சிக்கந்தர், 1863 ஆம் ஆண்டில், ஹஜ் புனிதப்பயணம் செய்த முதல் இந்திய இரானியாவார். இவருடன் சுமார் 1,000 பேர் பயணம் செய்தனர். அவர்களில், பெரும்பாலானோர் பெண்கள். சிக்கந்தர் தனது பயணத்தின் நினைவுக் குறிப்பை உருது மொழியில் எழுதினார். மேலும் ஒரு ஆங்கில மொழிபெயர்ப்பு 1870 இல் வெளியிடப்பட்டது. நினைவுக் குறிப்பில், மெக்கா மற்றும் ஜித்தா நகரங்கள் "அசுத்தமானவை" என்றும் அரேபியர்கள் மற்றும் துருக்கியர்கள் "நாகரீகமற்றவர்கள்" மற்றும் "மத அறிவு இல்லாதவர்கள்" என்றும் எழுதினார். இவர் கொண்டு சென்ற அனைத்திற்கும் வரி விதிக்க விரும்பிய துருக்கிய சுங்க அதிகாரிகளுடன் நடந்த மோதலைப் பற்றிய ஒரு கதையும் நினைவுக் குறிப்பில் சேர்க்கப்பட்டுள்ளது.
# சிக்கந்தர் பேகம்

## ஆட்சி

### சீர்திருத்தங்கள்

சிக்கந்தர் பேகம், மாநிலத்தை மூன்று மாவட்டங்களாகவும் 21 துணை மாவட்டங்களாகவும் பிரித்தார். ஒவ்வொரு மாவட்டத்திற்கும் ஒரு வருவாய் அதிகாரியும், ஒவ்வொரு துணை மாவட்டத்திற்கும் ஒரு நிர்வாகியும் நியமிக்கப்பட்டனர். மாநிலத்தின் கடனை இவர் திருப்பிச் செலுத்தினார். சிக்கந்தர் ஒரு சுங்க அலுவலகம், ஒரு செயலகம், ஒரு உளவுத்துறை வலையமைப்பு, ஒரு நாணயச் சாலை, இந்தியாவின் பிற பகுதிகளுடன் மாநிலத்தை இணைக்கும் அஞ்சல் சேவை மற்றும் மேல்முறையீட்டு நீதிமன்றத்துடன் நவீன நீதித்துறை ஆகியவற்றையும் நிறுவினார்.  
இவர் பெண்களுக்கான விக்டோரியா பள்ளியையும், மாநிலத்தின் ஒவ்வொரு மாவட்டத்திலும் குறைந்தது ஒரு உருது மற்றும் இந்தி நடுநிலைப் பள்ளியை நிறுவினார். இதைத் தவிர மேலும் மோதி மகால் மற்றும் சௌகத் மகால் அரண்மனைகளைக் கட்டினார். பிந்தையது கோதிக் அம்சங்களுடன் ஐரோப்பிய மற்றும் இந்தோ-இஸ்லாமிய கட்டிடக்கலைகளின் கலவையாகும்.
# சிக்கந்தர் பேகம்

## சொந்த வாழ்க்கை

1835 ஏப்ரல் 18 அன்று, சிக்கந்தர் நவாப் ஜஹாங்கீர் முகமது கான் என்பவரை மணந்தார். இவர்களுக்கு ஷாஜகான் பேகம் என்ற ஒரு மகள் இருந்தார். இவரது தாயார் குத்சியா பேகத்தைப் போலவே, சிக்கந்தர் ஒரு பக்தியுள்ள முஸ்லிமாக இருந்தார். இருப்பினும், இவர் நிகாப் (முகத்திரை) அல்லது பர்தா (பெண் தனிமை) அணியவில்லை. இவர் புலிகளை வேட்டையாடினார், செண்டாட்டம் விளையாடினார். வாள் வித்தை, வில் வித்தை மற்றும் ஈட்டி வீசுதலில் வீராங்கனையாக இருந்தார். சிக்கந்தர் இராணுவத்தை மேற்பார்வையிட்டு வந்தார். மேலும் நீதிமன்றங்கள், அலுவலகங்கள், நாணயச் சாலை மற்றும் கருவூலங்களை நேரில் ஆய்வு செய்தார்.
# சிக்கந்தர் பேகம்

## இறப்பு

சிக்கந்தர் பேகம் 1868 அக்டோபர் 30 அன்று சிறுநீரக செயலிழப்பால் இறந்தார். இவரது உடல் பர்கத் அஃப்சா பாக் என்ற இடத்தில் அடக்கம் செய்யப்பட்டது. பின்னர் இவரது மகள் போபாலின் நவாப் ஆனார்.
# போபாலின் நவாப்கள்

}}
**போபாலின் நவாப்கள்** ( *Nawabs of Bhopal* ) என்பவர்கள் தற்போதுள்ள இந்தியாவின் மத்திய பிரதேசத்தின் ஒரு பகுதியாக இருந்த போபால் மாநிலத்தின் முஸ்லிம் ஆட்சியாளர்களாக இருந்தனர். நவாப்கள் முதலில் முகலாயப் பேரரசின் கீழ் 1707 முதல் 1737 வரையிலும், 1737 முதல் 1818 வரை மராட்டியப் பேரரசின் கீழும், பின்னர் 1818 முதல் 1947 வரை ஆங்கிலேயர் ஆட்சியின் கீழும், அதன்பின் 1949 இல் இந்திய ஒன்றியத்துடன் இணைக்கப்படும் வரையிலும் சுதந்திரமாக ஆட்சி செய்தனர். போபாலின் பெண் நவாப்கள் போபாலின் நவாப் பேகம் என்ற பட்டத்தை வைத்திருந்தனர்.
# போபாலின் நவாப்கள்

## போபாலின் ஆட்சியாளர்களின் பட்டியல்

### போபால் நவாப்கள்

, அவரது மனைவி மைமூனா சுல்தான், அவர்களது மகள்கள் - ரபியா சுல்தான், அபிதா சுல்தான், சாஜிதா சுல்தான், இலண்டன்,1932]]  
1. நவாப் தோஸ்த் முகமது கான் (சுமார் 1672-1728); 1707 இல் போபால் மாநிலத்தை நிறுவி 1728 வரை ஆட்சி செய்தார். 1716 மற்றும் 1720களின் முற்பகுதியில் இசுலாம்நகர் நகரத்தையும் இவர் நிறுவினார்.
1. நவாப் சுல்தான் முகம்மது (1720-?); 1728 முதல் 1742 வரை ஆட்சி செய்தார்.
1. நவாப் யார் முகம்மது கான் (1709-1742), போபாலின் அரசப் பிரதிநிதி; 1728-1742.
1. நவாப் பைசு முகமது கான் (1731-1777); 1742 முதல் 1777 வரை ஆட்சி செய்தார்.
1. நவாப் கயாத் முகம்மது கான் (1736-1807); 1777 முதல் 1807 வரை ஆட்சி செய்தார்.
1. நவாப் கௌசு முகமது கான் (1767-1826); 1807 முதல் 1826 வரை ஆட்சி செய்தார்.
1. நவாப் முயிசு முகம்மது கான் (சுமார் 1795-1869); 1826 முதல் 1837 வரை ஆட்சி செய்தார். இவருக்குப் பின் இவரது மனைவி குத்சியா பேகம் பதவியேற்றார்.
1. நவாப் ஜஹாங்கீர் முகம்மது கான் (1816-1844); 1837 முதல் 1844 வரை ஆட்சி செய்தார். இவருக்குப் பின் இவரது மகள் ஷாஜகான் பேகம் ஆட்சிக்கு வந்தார்.
# போபாலின் நவாப்கள்

## போபாலின் ஆட்சியாளர்களின் பட்டியல்

### போபாலின் நவாப் பேகம்

1. குத்சியா பேகம், (1819 முதல் 1837 வரை ஆட்சி செய்தவர்) - 1819 இல், 18 வயதான குத்சியா பேகம் (கோகர் பேகம் என்றும் அழைக்கப்படுகிறார்) தனது கணவரின் படுகொலைக்குப் பிறகு ஆட்சிப் பொறுப்பேற்றதன் மூலம் போபாலின் முதல் பெண் ஆட்சியாளரானார். தனது 2 வயது மகள் சிக்கந்தர் பேகம் தன்னைத் தொடர்ந்து ஆட்சியாளராக வருவார் என்று அறிவித்தார். ஆண் குடும்ப உறுப்பினர்கள் யாரும் இவரது முடிவை எதிர்க்கத் துணியவில்லை. இவர் 1837 ஆம் ஆண்டு வரை ஆட்சி செய்தார். இவர் தனது மகளை மாநிலத்தை ஆள போதுமான அளவு தயார்படுத்திய நிலையில் இறந்தார். இவரது மகள் சிக்கந்தர் பேகத்தை மணந்த இவரது மருமகன் ஜஹாங்கீர் முகம்மது கான் இவருக்குப் பின் ஆட்சிக்கு வந்தார்.
1. நவாப் சிக்கந்தர் பேகம் (1860 முதல் 1868 வரை ஆட்சி செய்தவர்)
1. ஷாஜகான் பேகம் போபாலின் சுதேச அரசை இரு தடவை ஆட்சி செய்தவராவார். முதல் முறை தனது தாயாரின் உதவியாலும் (1844 - 60), இரண்டாவதாக (1868 - 1901) தனியாகவும் போபாலின் பேகமாக இருந்தார். மாநிலத்தின் பொறுப்பை ஏற்றவுடன், வரி வருவாய் முறையை மேம்படுத்தினார். தனது வீரர்களின் சம்பளத்தை உயர்த்தினார். இராணுவத்தின் ஆயுதங்களை நவீனப்படுத்தினார். ஒரு அணையும் ஒரு செயற்கை ஏரியும் கட்டினார். காவலர் படையின் செயல்திறனை மேம்படுத்தினார். மேலும், இராச்சியம் இரண்டு முறை பிளேக் நோயைச் சந்தித்த பின்னர் முதல் மக்கள் தொகை கணக்கெடுப்பை மேற்கொண்டார் (மக்கள் தொகை 7,44,000 ஆகக் குறைந்தது). தனது வரி வருவாயின் பற்றாக்குறையை சமன் செய்ய, அபினி சாகுபடியை ஊக்குவித்தார். இவரது ஆட்சியின் போது போபால் மாநிலத்தின் முதல் அஞ்சல் தலைகள் வெளியிடப்பட்டன. 1876 மற்றும் 1878ஆம் ஆண்டுகளில் அரையணா மற்றும் காலணா மதிப்பில் அஞ்சல் முத்திரைகள் வெளியிடப்பட்டட்ன
1. பேகம் கைகுஸ்ராவ் ஜஹான் (1901 முதல் 1926 வரை ஆட்சி செய்தார், 1930 இல் இறந்தார்)
# போபாலின் நவாப்கள்

## போபாலின் ஆட்சியாளர்களின் பட்டியல்

### பெயரிடப்பட்ட ஆட்சியாளர்கள்

1. அல்-ஹஜ் நவாப் சர் அபீசு முகமது ஹமீதுல்லாஹ் கான் பகதூர் (1894-1960); 1926-1947 வரை ஆட்சி செய்தார். 1960 இல் தான் இறக்கும் வரை பெயரளவு ஆட்சியாளராக பணியாற்றினார். போபாலின் இறையாண்மையுள்ள கடைசி நவாப்.
1. சாஜிதா சுல்தான் (1915 - 1995); (1960-1971), போபாலின் பேகம் என்ற பெயரை மட்டும் வைத்திருந்த இவர் 1971 வரை இந்திய அரசியலமைப்பின் 26 வது திருத்தத்தின் மூலம் அரச உரிமைகளை இந்தியா ரத்து செய்யும் வரை ஆட்சி செய்தார்.
# மோதி பள்ளிவாசல், போபால்

**மோதி பள்ளிவாசல்** ( *Moti Masjid* ) என்பது இந்தியாவின் மத்திய பிரதேச மாநிலத்தில் உள்ள போபாலில் அமைந்துள்ள ஒரு பள்ளிவாசலாகும். இந்த பள்ளிவாசல் போபாலின் நவாப் சிக்கந்தர் பேகம் என்பவரால் ஆரம்பிக்கப்பட்டு அவருடைய மகள் ஷாஜகான் பேகம் காலத்தில் 1860இல் கட்டி முடிக்கப்பட்டது. இது புது தில்லி, ஜாமா பள்ளிவாசலின் பிரதியாகும். இதன் கட்டுமானத்தில் சிவப்பு மணற்கல் வெள்ளை பளிங்கு பயன்படுத்தப்பட்டது.
# பியரோகி

**பியரோகி** என்பது பாலாடைக்கட்டியைக் கொண்டு தயாரிக்கப்படும் ஒரு வகை உணவுப்பண்டமாகும். இந்த உணவுப்பண்டமானது மாவை கொண்டு உருவாக்கப்பட்ட மெல்லிய தாள்களில் இனிப்பு அல்லது காரம் வைத்து மடித்து தயாரிக்கப்படுகிறது. மேலும் இது சில நேரங்களில் இனிப்பு பொருட்கள் சேர்க்கப்பட்டு கொதிக்கும் நீரில் வேகவைக்கப்படுகின்றது.  
பியரோகி பொதுவாக மத்திய, கிழக்கு மற்றும் தென்கிழக்கு ஐரோப்பிய உணவு வகைகளுடன் தொடர்புடைய உணவுப்பண்டமாகும். இது பெரும்பாலும் ஆசியாவில் தோன்றி, பின்னர் இடைக்காலத்தில் ஐரோப்பாவுக்கு வந்ததாக கூறப்படுகின்றது. இதன் பரவலான ஆங்கிலப் பெயரான பியரோகி என்பது "பிய்ரோகி" என்ற போலிய மொழிச் சொல்லிருந்து பெறப்பட்டது.ஐரோப்பாவிலும் கனடாவின் சில பகுதிகளிலும் இவை *வேரென்கி* என்று அழைக்கப்படுகின்றன. பியரோகி நவீனகால அமெரிக்க உணவகங்களில் பிரபலமாக உள்ளது, அங்கு அவை வெவ்வேறு உள்ளூர் பெயர்களால் அறியப்படுகின்றன.  
பொதுவாக இதில் பாலாடைக்கட்டி சேர்க்கப்படுகிறது. மேலும் உருளைக்கிழங்கு, இறைச்சி, காளான்கள், பழங்கள் போன்ற பொருட்கள் சில நேரங்களில் பயன்படுத்தப்படுகின்றன. இதை பெரும்பாலும் புளித்த பாலாடை மற்றும் வறுத்த வெங்காயம் சேர்த்து செய்யப்பட்ட ஒரு சட்னியுடன் உண்கின்றனர்.
# பியரோகி

## சொற்பிறப்பியல்

இதன் பரவலான ஆங்கிலப் பெயரான பியரோகி என்பது "பிய்ரோகி" என்ற போலிய மொழிச் சொல்லிருந்து பெறப்பட்டது.இது ஒரு நிரப்பப்பட்ட கொழுக்கட்டையை போலிருக்கும் உணவுவகைகளை குறிக்கும் ஒரு பொதுவான சொல்லாகும். இதை குறிக்கும் பியராக்கி, பிய்ரோகி அல்லது பைரோக் என்ற மற்ற சொற்கள் துருக்கிய மொழியிலிருந்து பெறப்பட்டிருக்கலாம் என்று சமீபத்திய கோட்பாடு ஊகிக்கிறது.  
உக்ரேனியர்கள் மற்றும் உருசியர்கள் மத்தியில், இவை வரென்கி (varéníki) என்று அழைக்கப்படுகின்றது. இது உக்ரேனிய மொழிச் சொல்லான "வார்" என்பதிலிருந்து பெறப்பட்டது. வார் என்பது "கொதிநிலை திரவம்" எனப் பொருள்படும். ஐரோப்பாவிலும் கனடாவின் சில பகுதிகளிலும் இவை வேரென்கி என்று அழைக்கப்படுகின்றன. பியரோகி நவீனகால அமெரிக்க உணவகங்களில் பிரபலமாக உள்ளது, அங்கு அவை வெவ்வேறு உள்ளூர் பெயர்களால் அறியப்படுகின்றன.
# பியரோகி

## தோற்றம்

பியரோகியின் தோற்றம் பற்றிய சரியான தகவல்கள் இல்லை. சிலர் பியெரோகி பட்டுப் பாதை வழியாக மார்கோ போலோவின் பயணங்களால் பரவியது என்று கூறுகின்றனர். 13 ஆம் நூற்றாண்டில், பியரோகியை போலந்தின் புனித ஐசிந்த் தூர கிழக்கிலிருந்து (ஆசியா) கொண்டு வந்தார் என்று பிற ஆதாரங்கள் கருதுகின்றன. இவை மத்திய மற்றும் கிழக்கு ஐரோப்பிய உணவு வகைகளின் ஓர் அங்கமாக மாறின. மேலும் அங்கு அதன் வெவ்வேறு வகைகள் (தயாரிப்பு முறைகள், பொருட்கள், நிரப்புதல்) உருவாக்கப்பட்டன.